**Išrašas**

**KLAIPĖDOS MIESTO SAVIVALDYBĖS TARYBA**

**FINANSŲ IR EKONOMIKOS KOMITETAS**

**POSĖDŽIO PROTOKOLAS**

2021-12-17 Nr. TAR-139

Posėdžio data – 2021 m. gruodžio 15 d.

Pradžia – 14.00 val. (nuotoliniu būdu).

Posėdžio pirmininkas – Aidas Kaveckis.

Posėdžio sekretorė – Lietutė Demidova.

1. SVARSTYTA. Klaipėdos miesto strateginių sporto šakų kriterijų sąrašo patvirtinimas ir strateginių sporto šakų nustatymas.

Pranešėja – R. Rumšienė. Pažymi, kad sprendimo projekto tikslas **–** Klaipėdos mieste patvirtinti strategines sporto šakas olimpiniam ciklui, kurių plėtojimui Savivaldybė teiktų prioritetą. Sprendimo projekto uždaviniai: patvirtinti Klaipėdos miesto strateginių sporto šakų kriterijus, nustatyti, kad Klaipėdos miesto strategine sporto šaka pripažįstama buriavimo sporto šaka ir plaukimo sporto šaka, įpareigoti Savivaldybės direktorių organizuoti ir patvirtinti Klaipėdos miesto strateginių sporto šakų olimpiniam ciklui sąrašą.

Teigia, kad Kultūros, švietimo ir sporto komitetas pritarė sprendimo projektui su pastaba – prašyti Savivaldybės administracijos koreguoti sprendimo projekto pavadinimą taip: „Dėl Klaipėdos miesto strateginių sporto šakų vertinimo kriterijų sąrašo patvirtinimo“, taip pat iš sprendimo projekto išbraukti 2, 3 punktus bei pakoreguoti 5 punktą: įpareigoti Savivaldybės administracijos direktorių organizuoti ir atrinkti Klaipėdos strategines sporto šakas ir sąrašą tvirtinti Taryboje.

A. Vaitkus sako, kad nematydami, koks biudžetas skiriamas sporto šakoms, negalėsim priimti sprendimo.

R. Rumšienė teigia, kad tvirtindami sporto šakų sąrašą pateiksime ir finansavimą (kiek gauna kiekviena sporto šaka).

R. Taraškevičius sako, kad sprendimo projekte 3 punkto (3. Nustatyti, kad Klaipėdos mieste dviračių sporto šaka pripažįstama strategine tik įgyvendinus dviračių treko (Kretingos g. 38, Klaipėda) rekonstrukcijos klausimus bendradarbiaujant su valstybe ir (ar) privačiais investuotojais.) visai neturėjo būti.

S. Budinas sutinka, kad pateiktas sprendimo projektas atrodo keistokai. Mano, kad pirmiausia reikia nusistatyti kriterijus, o po to patvirtinti prioritetines sporto šakas. Pritaria Kultūros, švietimo ir sporto komiteto pastaboms.

R. Taraškevičius mano, kad buvo galima tuo pačiu sprendimo projektu pateikti tvirtinti ir sporto šakų sąrašą.

A. Vaitkus sako, kad kriterijų visuma yra pagrindas ir juos reikia peržiūrėti dar sykį. Teigia, kad dėl dalyvavimo čempionatuose, olimpiadose turėtų rūpintis valstybė. Valstybė ir mes turėtume pateikti finansavimo poziciją. Mano, kad svarbu ateityje pateikti statistinius rodiklius (kelerių metų), kaip finansuoja federacijas centrinės valdžios institucijos. Dabartinė medžiaga gali supriešinti sporto visuomenę.

V. Radvila siūlo dar kartą peržiūrėti kriterijus, įvertinti (galbūt galimą vietoje kriterijų) taškų sistemos taikymą. Teigia, kad nebuvo pristatyti tam tikrų sporto (dviračių, bokso, gimnastikos) šakų kriterijai federacijoms ar bendruomenėms. Sako, kad susilaikys nuo sprendimo projekto priėmimo arba siūlo klausimą atidėti ir jį tobulinti.

A. Kaveckis siūlo pritarti sprendimo projektui su Kultūros, švietimo ir sporto komiteto pastabomis.

A. Vaitkus pritaria, kad nereikia skubėti priimant sprendimą. Mano, kad reikia išanalizuoti Kultūros, švietimo ir sporto komiteto pastabas.

A. Kaveckis siūlo atidėti klausimą, parengti naują sprendimo projektą.

S. Budinas paaiškina, kad kriterijai bus dar kartą pateikti Tarybai kartu su prioritetinėmis sporto šakomis – tada bus galimybė dar kartą grįžti prie šio klausimo ir jį išgryninti. Siūlo balsuoti už pateiktą sprendimo projektą su Kultūros, švietimo ir sporto komiteto pastabomis.

R. Taraškevičius sako, kad nenusikalsime pritardami sprendimo projektui.

A. Kaveckis siūlo į Tarybos posėdį ateiti su pakoreguotu sprendimo projektu.

A. Vaitkus mano, kad pakoreguotą sprendimo projektą pirmiausia reikėtų pateikti kitam komiteto posėdžiui.

V. Radvila sutinka. Prašo pateikti sprendimo projektą su konkrečiu sporto šakų sąrašu.

A. Vaitkus sako, kad teks grįžti komitetui prie klausimo svarstymo, kadangi nebuvo pateiktos Kultūros, švietimo ir sporto komiteto pastabos. Mano, kad klausimą reikėtų atidėti.

R. Taraškevičius siūlo balsuoti už sprendimo projektą – jei komitetas nepritars klausimui –meras galės spręsti ar klausimą teikti tarybai.

V. Radvila sako, kadangi kriterijai nebuvo tvirtinti 4 metus, kad galime neskubėti.

A. Kaveckis siūlo atidėti sprendimo projektą ir tam pritarti bendru sutarimu.

S. Budinas sako, kad teikia sprendimo projektui tas pačias pastabas, kaip ir Kultūros, švietimo ir sporto komitetas. Prašo pritarti pastaboms ir balsuoti už sprendimo projektą.

A. Kaveckis sako, kad yra 2 siūlymai: pritarti su pastabomis arba atidėti.

Balsavimu už-2 (S. Budinas, R. Taraškevičius) nepritarta S. Budino siūlymui.

NUTARTA. Atidėti klausimą.

BALSUOTA: už – 5 (A. Kaveckis, A. Vaitkus, V. Radvila, E. Andrejeva, A. Barbšys), prieš – 0, susilaiko – 0.

Posėdžio pirmininkas Aidas Kaveckis

Posėdžio sekretorė Lietutė Demidova